ECAD6004C		1500243
ECAD6004C – Addysgu a Dysgu Mentrus a Chreadigol
Rhif Myfyriwr: 1500243
LINK - https://youtu.be/9BoFgfXn9rc 
Crynodeb ysgrifenedig o Bwyntiau Allweddol y Fideo
Sonnir yn y fideo am sut mae athrawon yn gallu defnyddio strategaethau gwahanol er mwyn hyrwyddo creadigrwydd disgyblion. Yn ogystal, trafodir beth yw creadigrwydd, pam mae'n bwysig a sut mae'r amgylchedd dysgu yn gallu effeithio ar greadigrwydd disgyblion. Cyflwynir crynodeb o'r fideo isod.
· Beth yw creadigrwydd? Cytuna Robinson (2015) a Grohman et al. (2017) mae creadigrwydd yw darganfod ffyrdd newydd o ddatrys problemau.

· Sonia Donaldson (2015) a Llywodraeth Cymru (2017) am bwysigrwydd creadigrwydd yn y byd gwaith heddiw a sut mae meddwl yn greadigol yn rhywbeth mae cyflogwyr yn chwilio amdano.

· Fodd bynnag, nid yw athrawon dosbarth neu ysgolion yn helpu'r sefyllfa pob tro. Dinistriwyd creadigrwydd disgyblion gan ddefnyddio systemau gwobrwyo a dim rhoi digon o ddewis i blant dros addysg eu hunain (Amabile a Hennessey, 1992).

· Un o gyfrifoldebau athrawon yw hyrwyddo creadigrwydd disgyblion (Eckoff, 2011). Felly, mae rhaid i athrawon dysgu mewn ffordd greadigol er mwyn i'r plant datblygu i feddwl yn greadigol (Craft, 2002).

· Sonnir Fasko (2001) am 10 strategaeth i greu amgylchedd dysgu sy'n hybu creadigrwydd. 

· SCALE (Support for Creativity in a Learning Environment) yw adnodd sydd yn cael ei ddefnyddio i ddarganfod sut mae'r amgylchedd dysgu yn effeithio creadigrwydd. Mae yna dri chategori, sonnir am un yn y fideo. Y tri yw; yr amgylchedd corfforol, ymgysylltiad dysgwyr a hinsawdd dysgu (Richardson a Mishra, 2018).

· Ar ôl ystyried bod angen digon o le i hyrwyddo creadigrwydd, syniad da yw defnyddio'r awyr agored ar gyfer tasgau meddwl. Mae rhaid i'r amgylchedd bod yn "exciting and stimulating so that children are motivated to utilise the resources and learn" (Bilton, 2010:44).

· Ystyrir hefyd creu amgylchedd sydd yn annog plant i gymryd risg, mae plant sydd yn gallu goddef methiant yn fwy tebygol o gymryd risg (Sternberg a Williams, 1996).

· Cyflwynir y strategaethau er mwyn hyrwyddo creadigrwydd disgyblion yn y maes Gwybodaeth a Dealltwriaeth o'r Byd. Y strategaeth gyntaf yw defnyddio methiant fel rhywbeth positif er mwyn hyrwyddo'r disgyblion i feddwl yn greadigol. Athroniaeth Dr Matson yw ysgogi creadigrwydd trwy annog disgyblion i gymryd risg (Tahirsylaj, 2012).

· O ran y maes datblygir creadigrwydd ynddo, defnyddir yr awyr agored i weithredu nifer o heriau a sialensiau ar gyfer y disgyblion a fydd yn methu y tro cyntaf. Golyga hyn bydd y disgyblion yn meddwl am syniadau newydd yn gyson.

· Yr ail strategaeth yw chwarae rol. Anoga chwarae rol disgyblion i ddefnyddio’u dychymyg ac yn rhoi'r rhyddid iddyn nhw ddewis pa gymeriadau maent eisiau chwarae. O ran defnyddio'r strategaeth yn y maes Gwybodaeth a Dealltwriaeth o'r Byd, bydd y cymeriadau yn rhai hanesyddol ac felly mae'r disgyblion yn gallu meddwl am syniadau am sut maent eisiau chwarae nhw. 

· Bwysig yw hi hefyd i ystyried yr heriau i'r strategaethau. Ar gyfer y strategaeth gyntaf, rhaid i athrawon sicrhau eu bod nhw'n pwysleisio dyfalbarhad ar ol methiant er mwyn osgoi plant yn rhoi'r gorau iddi. Ar gyfer yr ail strategaeth, efallai ni fydd chwarae rol yn apelio at bob disgybl, rhaid sicrhau bod y cymeriadau yn addas ar gyfer y dosbarth i gyd.

· I gloi, fe ddylai "gynnwys creadigrwydd, ochr yn ochr â rhifedd a llythrennedd fel thema graidd ar draws yr holl ddisgyblaethau pwnc ac mewn addysg gynradd ac uwchradd" (Donaldson, 2015:24). Mae hefyd angen mwy o gymorth ar athrawon i fod yn greadigol yn y dosbarth, dyma sut mae disgyblion yn mynd i ddatblygu i feddwl yn greadigol.

